28.3.2015 Jurnalul Oficial al Uniunii Europene L 84/39 DECIZII DECIZIA (PESC) 2015/528 A CONSILIULUI din 27 martie 2015 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) şi de abrogare a Deciziei 2011/871/PESC CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2) și articolul 41 alineatul (2), întrucât: (1) Consiliul European, reunit la Helsinki la 10-11 decembrie 1999, a convenit în special că, „în procesul de cooperare voluntară în cadrul operațiilor sub comanda Uniunii, statele membre ar trebui să fie în măsură, înainte de anul 2003, să desfăşoare într-un termen de șaizeci de zile și să susțină timp de cel puțin un an forțe militare cu un efectiv de până la 50 000-60 000 de persoane, capabile să îndeplinească întreaga gamă de misiuni de tip Petersberg”. (2) La 17 iunie 2002, Consiliul a aprobat modalitățile de finanțare a operațiilor de gestionare a crizelor sub comanda Uniunii care au implicații militare sau în domeniul apărării. (3) În concluziile sale din 14 mai 2003, Consiliul a confirmat necesitatea de a dispune de capacități de reacție rapidă, în special pentru misiuni umanitare şi de salvare. (4) Consiliul European, reunit la Salonic la 19-20 iunie 2003, a salutat concluziile reuniunii Consiliului din 19 mai 2003, care au confirmat în special necesitatea unei capacități de reacție militară rapidă a Uniunii. (5)  La 22 septembrie 2003, Consiliul a decis că Uniunea ar trebui să dobândească capacitatea de a gestiona în mod flexibil finanțarea costurilor comune ale operațiilor militare, indiferent de anvergura, complexitatea sau urgența acestora, în special prin instituirea, până cel mai târziu la 1 martie 2004, a unui mecanism de finanțare permanent cu scopul de a-şi asuma sarcina finanțării costurilor comune ale tuturor operaţiilor militare viitoare ale Uniunii. (6) La 23 februarie 2004, Consiliul a adoptat Decizia 2004/197/PESC (/) de înființare a unui mecanism de gestionare a finanțării costurilor comune ale operațiilor Uniunii care au implicații militare sau în domeniul apărării. Decizia respectivă a fost modificată ulterior și înlocuită de câteva ori, cel mai recent de Decizia 2011/871/PESC (?. (7) Uniunea are capacitatea de a desfășura operații de răspuns militar rapid în conformitate cu conceptul definit de Comitetul militar al UE. Uniunea are capacitatea de a desfășura grupuri tactice de luptă în conformitate cu conceptele definite de Comitetul militar al UE. (8) Sistemul de prefinanțare este destinat în primul rând și mai ales operațiilor de răspuns rapid. (9)  Exerciţiile la nivelul strategic politic și militar al structurilor de comandă şi de control, precum şi procedurile pentru operațiile militare ale Uniunii prin intermediul exerciţiilor comandamentelor din Uniune, aprobate de Comitetul politic şi de securitate (COPS), contribuie la creșterea gradului de disponibilitate operațională a Uniunii în general. (10) Consiliul decide de la caz la caz dacă o operație are implicații militare sau în domeniul apărării în sensul articolului 41 alineatul (2) din Tratatul privind Uniunea Europeană (TUE). () Decizia 2004/197/PESC a Consiliului din 23 februarie 2004 de înființare a mecanismului de gestionare a finanțării costurilor comune ale operațiunilor Uniunii Europene care au implicații militare sau de apărare (JOL 63, 28.2.2004, p. 68). ()) Decizia 2011/871/PESC a Consiliului din 19 decembrie 2011 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (JO L 343,23.12.2011, p. 35).